यूआईटी ने फौजी काॅलोनी से ढहाए तीन गोदाम
दो फीट रोड पर भी की कार्रवाई
देवखेड़ागांव के जोहड़ पर बनी चारदीवारी को भी यूआईटी की जेसीबी से ध्वस्त कर दिया। यहां यूआईटी की जोहड़ की सोलह एयर भूमि पर लोगों ने चारदीवारी बना ली थी। इस भूमि को अतिक्रमण मुक्त कराया गया। वहीं लौटते समय दो सौ फीट रोड पर कार्रवाई की गई। यहां सड़क किनारे खड़े ईंटों से भरे ट्रैक्टर-ट्रॉलियों को हटाया और उन्हें फिर से ट्रैक्टर खड़े नहीं करने की हिदायत दी गई। वहीं सड़क किनारे लगे बजरी के ढेरों को बिखेर दिया। वहीं दो स्थानों पर बजरी जब्त भी कर ली गई। अतिक्रमण निरोधक अधिकारी नरूका ने बताया कि इस रोड पर अतिक्रमण की बार-बार समीक्षा की जाएगी, जिससे अतिक्रमियों पर अंकुश लगाया जा सके।
कबाड़ गोदाम को ध्वस्त करती यूआईटी की जेसीबी।
भास्कर संवाददाता | अलवर
यूआईटीने सोमवार को फौजी काॅलोनी में अवैध रूप से बनाए तीन कबाड़ के गोदाम ढहा दिए। जेसीबी से गोदामों के टिनशेड धराशायी कर दिए। वहीं पक्के निर्माणों को ढहा दिया। ये कबाड़ गोदाम काॅलोनीवासियों के लिए मुसीबत बने हुए थे। कॉलोनीवासियों की बार-बार शिकायत के बाद यूआईटी का दस्ता अतिक्रमण निरोधक अधिकारी सोहन सिंह नरूका के नेतृत्व में सोमवार दोपहर फौजी काॅलोनी पहुंचा। यहां टिनशेड लगाकर बनाए तीनों गोदामों को एक-एक कर जेसीबी से ढहा दिया। इसके बाद पक्की चारदीवारी को धराशायी कर पक्के फर्शों को खोद दिया गया। इस दौरान गोदाम मालिक की ओर से निजी भूमि पर बनाए गोदाम को गलत तरीके से बिना नोटिस के तोड़ने का आरोप लगाया, लेकिन कार्रवाई लगातार जारी रही। शेष|12पर
अतिक्रमणनिरोधक अधिकारी नरूका ने बताया कि काॅलोनी में अवैध रूप से गोदाम बनाए हुए थे। उल्लेखनीय है कि कॉलोनीवासी कई महीनों से अवैध रूप से काॅलोनी में बनाए कबाड़ गोदामों की शिकायत कर रहे थे। कई बार उन्होंने यूआईटी पर मिलीभगत कर कार्रवाई नहीं करने का भी आरोप लगाया। इन गोदामों में आने वाले कबाड़ लेकर आने वाली गाड़ियों, कबाड़ की कटिंग के शोर, समाजकंटकों की आवाजाही की आशंका के चलते परेशानी हो रही थी।
hin_Deva hin_Deva hin_Deva hin_Deva bho_Deva hin_Deva hin_Deva